അതിഥി തൊഴിലാളികളുടെ വാസസ്ഥലത്ത് അടിസ്ഥാന സൗകര്യമില്ല നടപടിയുമായി പഞ്ചായത്ത് അധികൃതര് അഴിയൂര്: ഗ്രാമ പഞ്ചായത്തിലെ പന്ത്രണ്ടാം വാര്ഡ് ചോമ്ബാല ഹാര്ബര് പരിസരത്ത് ഒറീസ്സക്കാരായ 15 അഥിതി തൊഴിലാളികള്ക്ക് കോവിഡ് പോസിറ്റീവായതിനെ തുടര്ന്ന് പഞ്ചായത്ത് അധികൃതരും ആരോഗ്യ വകുപ്പും ചേര്ന്ന് സംയുക്തമായി ഹാര്ബര് പരിസരത്തെ അഥിതി തൊഴിലാളികള് താമസിക്കുന്ന ക്വാര്ട്ടേഴ്സുകളില് പരിശോധന നടത്തി. ബാത്റൂം സൗകര്യം ഉള്പ്പെടെ മതിയായ അടിസ്ഥാന സൗകര്യമില്ലാത്തതും ഷട്ടര് വെച്ച പാര്പ്പിടം ആവശ്യത്തിനല്ലാത്ത കെട്ടിടങ്ങളില് അഥിതി തൊഴിലാളികളെ താമസിപ്പിക്കുന്നത് കണ്ടെത്തിയതിനെ തുടര്ന്ന് കെട്ടിട ഉടമകള്ക്ക് നോട്ടീസ് നല്കി. മതിയായ അടിസ്ഥാന സൗകര്യമില്ലാതെ ആളുകളെ താമസിപ്പിക്കുന്ന ക്വാര്ട്ടേഴ്സ് ഉടമകള്ക്കെതിരെ കേസെടുക്കുന്നതാണ്. കൂടാതെ ഹാര്ബര് പരിസരത്തെ ഐസ് ഫാക്ടറിക്കകത്ത് ആസാം സ്വദേശികളായ അഞ്ച് പേരെ മതിയായ അടിസ്ഥാന സൗകര്യം ഇല്ലാതെ താമസിക്കുന്നത് ശ്രദ്ധയില്പ്പെട്ടതിനെ തുടര്ന്ന് അവര്ക്ക് മതിയായ സൗകര്യം ഉണ്ടാക്കി കൊടുക്കണമെന്ന് ഐസ് ഫാക്ടറി ഉടമയ്ക്ക് നോട്ടീസ് നല്കി. ട്രോളിംഗ് നിരോധനം കഴിഞ്ഞ് ഉടന് ഹാര്ബര് തുറക്കുന്നത് പ്രമാണിച്ച് ധാരാളം അതിഥി തൊഴിലാളികള് ഹാര്ബര് പരിസരത്ത് എത്തുന്നുണ്ട്. കോവിഡ് പരിശോധന നടത്തുവാനും, പോസിറ്റീവ് ആയതും പ്രാഥമിക സമ്ബര്ക്ക പട്ടികയില് ഉള്ളവരും ജോലിക്ക് എത്താതിരിക്കുവാന് ആവശ്യമായ നിര്ദ്ദേശങ്ങള് ഫീല്ഡ്തല പരിശോധനയില് നല്കി. അഥിതി തൊഴിലാളികള്ക്ക് താമസസ്ഥലം വാടകയ്ക്ക് നല്കുന്നവര് മതിയായ ബാത്ത്റൂം, ശുചിത്വസംവിധാനം ഉറപ്പ് വരുത്തിയില്ലെങ്കില് ഇത്തരം കെട്ടിട ഉടമകള്ക്കെതിരെ നടപടി സ്വീകരിക്കുന്നതാണ്. കൂടാതെ കടമുറികളില് യാതൊരു കാരണവശാലും അഥിതി തൊഴിലാളികളെ താമസിപ്പിക്കുവാന് പാടുള്ളതല്ല. അനിയന്ത്രിതമായ രീതിയില് അതിഥി തൊഴിലാളികളെ ക്വാര്ട്ടേഴ്സുകളില് താമസിപ്പിക്കാനും പാടുള്ളതല്ല. പരിശോധനയ്ക്ക് ഗ്രാമ പഞ്ചായത്ത് സെക്രട്ടറി ടി ഷാഹുല് ഹമീദ്, ജെ എച്ച് ഐ എന് ടി പ്രദീപന്, പഞ്ചായത്ത് സ്റ്റാഫ് നിഖില് രാജ് കാളിയത്ത് തുടങ്ങിയവര് നേതൃത്വം നല്കി. വരും ദിവസങ്ങളിലും പരിശോധന നടത്തി നടപടി സ്വീകരിക്കുമെന്നും പഞ്ചായത്ത് സെക്രട്ടറി അറിയിച്ചു.